ঝিনাইদহ, ২৫ জুন (শীর্ষ নিউজ ডটকম): ঝিনাইদহের শৈলকুপায় মোতালেব বিশ্বাস (৪০) নামে এক কৃষককে কুপিয়ে হত্যা করেছে সন্ত্রাসীরা। শুক্রবার গভীর রাতে এ হত্যাকাণ্ডের ঘটনা ঘটে।  নিহতের স্ত্রী লিপি খাতুন জানান, শুক্রবার রাত ৩টার দিকে ৩/৪ জনের একটি সন্ত্রাসী দল অতর্কিত ঘরে ঢুকে হামলা চালিয়ে তার স্বামীকে এলোপাতাড়ি কুপিয়ে হত্যা করে।  শৈলকুপা থানার ওসি সগির মিয়া জানান, সকালে মোতালেব বিশ্বাসের লাশ উদ্ধার করে ময়নাতদন্তের জন্য ঝিনাইদহ হাসপাতালে পাঠানো হয়েছে। তদন্তের পর হত্যাকাণ্ডের কারণ জানা যাবে। নিহত  মোতালেব বিশ্বাস শৈলকুপার শেখরা গ্রামের মামুদ আলীর ছেলে।  (শীর্ষ নিউজ ডটকম/ প্রতিনিধি/ সুম/ এআই/ ১০.৩৩ঘ)